Rikunarita-ORG/Wikinium huggingface dataset:
# Beirut

|  |
| --- |
| **Beirut بيروت** |
|  |
|

|  |  |
| --- | --- |
|
Wappe |
Faane |

 |
| Staat: |  Libanon |
| Guvernemänt:
  | Beirut |
| Koordinate: | 33° 53′ N, 35° 31′ O33.88694444444435.513333333333 |
| Flechi:
  | 100 km² |
|   |
| Iiwooner:
  | 2.060.363 *(2012)* |
| Bevölkerigsdichdi:
  | 20.604 Iiwooner bro km² |
|  |
| Zitzoone: | UTC+2 |
|   |
| Bürgermeister:
  | Abdel Mounim Ariss |
| Website:
  | www.beirut.gov.lb |
|

|  |  |
| --- | --- |
| Beirut (Libanon)Beirut

|  |
| --- |
| Beirut  |

 |

 |

**Beirut** isch (arabisch بيروت Beyrūt) isch d'Hauptschtadt vom Libanon. Si ligt am Mittelmeer und ischs wirtschaftlichä und kulturellä Zentrum vum Land. Vor em Libanesische Bürgerchrieg (1975–1991) isch Beirut oft als Paris vom Nahe Oste bezeichnät worde.

## Bevölkerig

D'genaui Iiwohnerzahl vo de Stadt isch nöd bekannt, da di letzt offiziell Volkszählig 1932 durägfüert worde isch. 2012 sind für Beirut und Umgäbig 2.060.363 Iiwohner berächnet worde.

Beirut isch die konfessionell vilfältigsti Stadt im Land und im Nahe Oschte. I ihrä läbät Chrischte, Moslems sowie Druse. Fast all Judä sind sit 1975 usem Land gangä. Die gnau Mitgliderzahl vo allne Religionä sind nöd bekannt.

De Nordä vu Beirut isch überwiegend vo Sunnite und Chrischte bewohnt. De Oschtä isch überwiegend chrischtlich, de Weste überwiegend sunnitisch und de Süde überwiegend schiitisch.

## Weblink

 **Commons: Beirut** – Sammlig vo Multimediadateie
# Wolga

|  |
| --- |
| **Wolga**  |
| S Iizugsgebiet vo dr Wolga
S Iizugsgebiet vo dr Wolga |
| DateVorlage:Infobox Fluss/GKZ\_fehlt  |
| Laag | westligs Russland  |
| Flusssystem | Wolga  |
| Quelle | in de Waldaihööchene in dr Nööchi vom Dorf Wolgowerchowje 57° 15′ 31″ N, 32° 28′ 22″ O57.25861111111132.472777777778228  |
| Quellhöchi | 228 mVorlage:Infobox Fluss/NACHWEISE\_fehlen  |
| Mündig | in s Kaspische Meer46.73333333333347.85-28 46° 44′ 0″ N, 47° 51′ 0″ O46.73333333333347.85-28  |
| Mündigshöchi | 28 m unter em MeeresspiegelVorlage:Infobox Fluss/NACHWEISE\_fehlen  |
| Höchiunterschiid | 256 m  |
| Lengi | 3530 km  |
| Iizugsgebiet | 1.360.000 km²
  |
|  Abfluss am Pegel Wolgograd | NNQ (1920 (Novämber)) MQ HHQ (1926 (Juni)) | 1140 m³/s 8064 m³/s 39.400 m³/s  |
| Rächti Nääbeflüss | Oka, Sura u. a.  |
| Linggi Nääbeflüss | Wetluga, Kama, Großer Irgis u. a.  |
| Groossstedt | Twer, Rybinsk, Jaroslawl, Nischni Nowgorod, Tscheboksary, Kasan, Uljanowsk (früener Simbirsk), Togliatti (früher Stawropol), Samara (früher Kujbyschew), Saratow, Wolgograd (früener Zarizyn, Stalingrad), Wolschski, Astrachan (früener Itil)  |
| D Wolga z Uljanowsk
D Wolga z Uljanowsk |

D **Wolga** (russisch Волга, tatarisch Идел/İdel, mordwinisch Рав, tschuwaschisch Атăл Zwiebelfisch 410-А-Cyrl 442-т-Cyrl 103-ă-Latn 43B-л-Cyrl, mari Юл, altgriech. Ῥᾶ *Rha*) isch e Fluss im öiropäische Däil vo Russland. Si isch öbbe 3530 km lang und dr lengsti und wasserriichsti Fluss in Öiropa und äine vo de lengste Flüss uf dr ganze Wält.

D Kwelle vo dr Wolga isch in de Waldaihööchene bi 228 m. Si fliesst zerst gege Oste, denn gege Süde dur die Ostöiropäischi Eebeni und mündet ei 28 m under em Meeresspiegel (Kronstädter Pegel) ins Kaspische Meer. Dr Hööchiunderschiid zwüsche dr Kwelle und dr Mündig isch 256 m.

D Wolga het öbbe 200 Nääbeflüss, in iirem Iizugsgebiet, wo 1,36 Millione km² grooss isch, git s im Ganze 151'000 Flüss, Bäch und zitwiiligu Wasserlöif. Am Underlauf z Wolgograd isch die middleri Abflussmängi 264 Milliarde m³ im Joor.

Über e Wolga-Ostsee-Kanal isch d Wolga in Richdig Weste mit dr Ostsee verbunde, über e Wissmeer-Ostsee-Kanal, wo vo däm Kanal gege Norde abzwigt, mit em Wisse Meer und eso au mit em Nordpolarmeer. Über e Wolga-Don-Kanal und dr Don, wo gege Weste fliesst, isch si mit em Schwarze Meer und em Middelmeer verbunde.

## Fuessnoote

## Litratuur

* Max Kießling: *Ra.* In: *Paulys Realencyclopädie der classischen Altertumswissenschaft* (RE). Band I A,1, Stuttgart 1914, Sp. 1–8.
* Tatjana Kuschtewskaja: *Die Wolga. Geschichte und Geschichten von Moskau bis Astrachan.* Berlin 2011

## Weblingg

 **Commons: Wolga** – Sammlig vo Multimediadateie
* Die Wolga – Russlands Schicksalsstrom (PDF-Datei; 170 kB)

|  |  |
| --- | --- |
|  | Dä Artikel basiert uff ere fräie Übersetzig vum Artikel „Wolgs“ vu de dütsche Wikipedia. E Liste vu de Autore un Versione isch do z finde. |
# Völkerbund

| Völkerbund VB |
| --- |
|  D Faane vom Völkerbund |
|  D Mitgliidstaate vom Völkerbund und iiri abhängige Gebiet, d Völkerbundmandaat (orangsch) und d Nitmitgliider (grau) |
| Änglische Name | League of Nations |
| Französische Name | Société des Nations |
| Sitz vo de Organ | Gämf, Schweiz Schwiz |
| Generalsekretär | Vereinigtes Konigreich Eric Drummond (1920–1933) Frankreich Joseph Avenol (1933–1940) Italien Seán Lester (1940–1946) |
| Mitglidstaate | **58** |
| Amts- un Arbetssproche | Änglisch, Franzöösisch |
| Gründig | 10. Januar 1920 |
| Uflösig | 18. April 1946 |
|   |

Dr **Völkerbund** isch e grossi internazionali, zwüschestaatlechi Organisazioon gsi, wo me z Versailles anne 1919 gründet het und wo anne 1920 an irem Sitz z Gämf i dr Schwiiz mit dr Arbet agfange het.

Es isch nach em Eerschte Wältchrieg gsi, wo dr amerikanisch Presidänt Thomas Woodrow Wilson gseit het, so öppis Schlimms dörf s nümme gää und drum müesste d Länder vo dr ganze Wält in ere grosse Tachorganisazioon zämeschaffe. Uf dr Fridensversammlig z Versailles isch d Satzig vom Völkerbund agnoo worde. Drinne stoot, d Länder selle guet zämeschaffe, bi Komflikt zämen e Löösig finde und wenn s Chrieg söti gää dämm Land, wo agryffe wurdi, go hälfe.

Füren Arbetsort vom Völkerbund het me d Stadt Gämf usglääse, wo i dr nöitrale Schwiiz isch. Drum het men em au öppe *Gämfer Liga* gseit. D Büro vom Völkerbund sind z’eerscht im *Palais Wilson* gsi, bis 1936 dr gross Komplex vom Völkerbundpalascht fertig gsi isch.

D Organisazioon het die Orgaan gha:

* d Völkerbundversamlig
* dr Völkerbundsroot
* dr Presidänt
* s Gäneralsekretariat
* s Verwaltigsgricht vom Völkerbund

Es sind nit alli Länder vo dr Wält em Völkerbund byträtte. Frankrych isch bi de Gründigsmitglider gsi, d Schwiiz isch 1920 und Düütschland, also dozmol d Weimarer Republik, isch 1926 drzue cho. Teil Länder sind mit dr Zyt us em Bund wider uusträtte, für s Dütsche Rych isch das *de facto,* wie me seit, anne 1933 gsi, d Sowjetunion, wo 1934 drzue choo isch, het me 1939 uusgschlosse.

Wo 1945 d UNO gründet und drfür dr Völkerbund anne 1946 uufglööst worden isch, het die nöi Wältorganisazioon dr bishärig Völkerbundpalascht übernoo und z Gämf iren öiropäisch Hauptsitz ygrichtet.

* *The Essential Facts About the League of Nations.* Information Section, Genf 1933 (erschien bis 1939 in zehn Auflagen).
* John Spencer Bassett: *The League of Nations. A Chapter in World Politics.* Longmans, Green and Co., New York NY 1930.
* Madeleine Herren: *Internationale Organisationen seit 1865. Eine Globalgeschichte der internationalen Ordnung*, Geschichte kompakt, WB, Darmstadt 2009, ISBN 978-3-534203659

## Weblink

 **Commons: Völkerbund** – Album mit Multimediadateie
* d Satzig vom Völkerbund
* Artikel *Völkerbund* in: *Lebendiges Museum Online (LeMO)*.
* Artikel *Völkerbund*. In: wissen.de
# Schue

E **Schue** isch es Chleidigsstugg füre Fuess.

e Paar Schue i de Schuemacher-wärchstatt vom Heimetmuseum z Bad Goisern, Oberöschtriich
S Wort chunt vom althochdütsche *scuoh,* und das goot schynts uf s Indogermanische Ursprache *\*skeu-* zrugg; das Wort het worschyns öppe «verdecke» oder «ypacke» bedüütet.

E Schue het zwee Teil: dr Bode, wo under em Fuess isch und d Huut bim Lauffe schützt, und der Schaft, wo am Boden agmacht isch und ume Fuess goot.

Schue gits sit dr Urzyt; ganz alti Bischpiil het me zäme mit em Maa im Ötztalgletscher gfunde.

* Colin McDowell: *Schuhe – Schönheit, Mode, Phantasie.* Heyne, München 1989, ISBN 3-453-03606-9.
* Paul Weber: *Schuhe. Drei Jahrtausende in Bildern.* AT, Aarau 1994, ISBN 3-85502-159-7.

## Weblink

 **Commons: Schue** – Sammlig vo Multimediadateie
# Kasachstan

|  |
| --- |
| **Қазақстан Республикасы** (kasachisch-kyrillischi Schriibwiis) **Qazaqstan Respublïkası** (kasachisch-latiinischi Schriibwiis) Republik Kasachstan |
|

|  |  |
| --- | --- |
| {{{ARTIKEL-FLAGGE}}} | {{{ARTIKEL-WAPPEN}}} |
|  |  |

 |
| **Amtsspraach** | Kasachisch as amtligi Nationalschbroch, Russisch as Verchehrsschbroch zwüsche de Völker |
| **Hauptstadt** | Astana |
| **Staatsoberhaupt** | Kassym-Jomart Tokayev |
| **Regierigschef** | Oljas Bektenov |
| **Flächi** | 2.724.300 km² |
| **Iiwohnerzahl** | 18.690.115 (Stand Juli 2020) |
| **Bevölkerigsdichti** | 6,24 Iiwohner pro km² |
| **Brutto­inlands­produkt pro Iiwohner** | 6.560 US-$ (2007) |
| **Währig** | Tenge |
| **Unabhängigkeit** | vo der Sowjetunion am 16. Dezember 1991 |
| **Nationalhimne** | *Menin Kasachstanym* |
| **Zitzone** | UTC +5 |
| **Kfz-Kennzeiche** | KZ |
| **Internet-TLD** | .kz |
| **Vorwahl** | +7 |
|  |
|  |

**Kasachstan** (kasachisch Қазақстан, latinisiert Qasaqstan) isch ä Schdaat z Zentralasie und – wenn mä dt Fluss Ural as Gränze zwüsche Europa und Asie aaluegt – zum ä chliine Deil (öbbe 5,4 % vo der Landesflechi) im üsserschde Oschdeuropa. Z Kasachstan sälber gseht mä sich in erschter Linie im Zentrum vo Eurasie. Kasachstan gränzt im Norde und Weschte an Russland, im Südoschte an d Volksrepublik China, im Süde an Kirgisistan, Usbekistan und Turkmenistan und im Südweschten an s Kaschpische Meer.

S Land wird autoritär vom Bresidänt Nasarbajew regiert, won ä Vetterliwirtschft iigfüehrt het. Die bolitisch Opposition schdoht under schdarkem Druck und d Medie wärde kontrolliert. Im Johr 2006 isch dr oppositionell Bolitiker Altynbek Sarsenbajew ermordet worde. Sit de Wahle vo 2007 isch d Opposition überhaupt nüm im Parlamänt verdräte.

## Weblink

 **Commons: Kazakhstan** – Sammlig vo Multimediadateie
* Offizielli Websit vo de kasachische Regierig (kasachisch/englisch/russisch)
* Botschaft vo de Republik Kasachstan i de Bundesrepublik Dütschland

## Fuessnote
# Tibet

D Flagge und ...
... s Wappe vom Tibet.
**Tibet** cha verschidnigi Bedütige ha. Zum aine isches es ehemoligs Königriich, zum andere isches es grosses Hochland-Gebiet i Zentral-Asie, wo au as "Dach vo de Wält" bezaichnet werd.

E chinesischè Truppetransport vo Golmud noch Lhasa im Juli 1993
1966 isch s Autonom Gebiet Tibet als e administrativi Ainhait i de Volksrepublik China gschaffe worde. D Hauptstadt isch Lhasa.

De historisch Tibet und s autonom Gebiet, mitsamt de umligende Länder.
Es git sit 1959 z Indie e tibetischi Exilregierig. Si bestoot sit as de 14. Dalai Lama, de Tenzin Gyatso noch Indie gflohe isch.

Näbet de Tibeter, läbed no anderi Ethnie im Gebiet vom hütige Tibet.

Als Religion isch de tibetisch Buddhismus am maischte verbraited.

* Alan Winnington: *Tibet. Die wahre Geschichte.* Verlag Das neue Berlin, 2008, ISBN 978-3-360-01955-4.

## Weblink

 **Commons: Tibet** – Sammlig vo Multimediadateie
# Yangzhou

| 扬州市 *Yangzhou* |
| --- |
|

|  |  |
| --- | --- |
| Yangzhou (China)Yangzhou

|  |
| --- |
| Yangzhou  |

 |

 |
| Koordinate | 32° 23′ N, 119° 26′ O32.383333333333119.43333333333 |
| Basisdate |
| Staat | Volksrepublik China |
|
Provinz | Jiangsu |
| Flechi | 6634 km² |
| Iiwooner | 4.542.900 (2004) |
| Dichti | 684,8 Ew./km² |
| D Laag vom Gebiet vo dr bezirksfreie Stadt YangzhouD Laag vom Gebiet vo dr bezirksfreie Stadt Yangzhou |

**Yangzhou** (chin. 揚州市 / 扬州市, *Yángzhōu Shì*) isch e bezirksfreiji Stadt in dr chinesische Browinz Jiangsu. Si lit am Fluss Jangtsekiang. Iir Verwaltigsgebiet het e Flechi vo 6'634 km² und öbbe 4'542'900 Iiwooner (Stand: Ändi 2004).

Yangzhou lit öbbe 70 km vo Nanjing. Früener isch s e wichtige Knotepunggt für e Salzhandel gsi. Dank sinere Laag diräkt am Kaiserkanal isch s im Middelalter zun ere seer woolhabende und mächdige Handelsstadt worde. Wo d Iisebaan in China iigfüert worde isch, het s die Bedütig verloore. Dr Marco Polo het, wien er verzelt, e baar Joor lang doo as Statthalter für dr Kublai Khan gschafft.

Hüte isch Yangzhou für die drei Gärte *Shouxihu Gongyuan, Ge Yuan* und *He Yuan* bekannt. Die si im klassische Stil in dr Tang-Zit aagläit worde und zien die mäiste Turiste us China sälber aa. Im Usland isch Yangzhou vor allem z Japan seer beliebt. Äine vo de wichdigste buddhistische Missionäär in Japan isch dr Jianzhen gsi, e Mönch us em Chloster Daming Si nid wit vo dr Stadtgränze. Mä gseet dr japanisch Iifluss an drei groosse Pagode, won e Gschänk us Japan si und dr Baustil vo de japanische Pagode spiegle.

D Stadt isch vom 10. bis zum 14. Joorhundert e kulturelli Hochburg gsi und e Hufe bedütendi Dichder und Künstler häi in dere Zit in dr Stadt gschafft. Bekannt isch d Moolerschuel vo de *Acht Exzentriker,* wo s von ene im Yangzhou-Museum Bilder het

Kulturhistorisch vo Bedütig si au die erhaltene islamische Greeber us dr Song-Zit am Ufer vom Changjiang.

Dr ehemoolig Staatsbresidänt vo dr Volksrepublik China Jiang Zemin isch 1926 z Yangzhou uf d Wält choo.

## Bildli

* Am Morge z Yangzhou
* D Brugg mit de Fümf Bawillion
* Dr modärni Groossi Kanal e baar Kilometer dusse vo dr Stadt
* Lääsiruum
* Vier Brugge im Rääge
* Dr Ort, wo im Kaiser si Geburtsdaag gfiirt worde isch
* Im Mao Zedong si kalligraischi Abschrift vom e Gedicht vom Du Mu us dr Tang Zit
* 24 Schöönhäite häi im Alterdum uf dere Brugg Flööte gspiilt.
* Dr Iigang zum ene Garte
* D jinjingge Brugg
* Dr Xu Garte

## Weblingg

 **Commons: Yangzhou** – Sammlig vo Multimediadateie
* Offizielli Website (engl. Version)

|  |  |
| --- | --- |
|  | Dä Artikel basiert uff ere fräie Übersetzig vum Artikel „Yangzhou“ vu de dütsche Wikipedia. E Liste vu de Autore un Versione isch do z finde. |
# Charles III. (Verainigts Chenigrych)

Dr Charles III., wu er no Prince of Wales gsi isch (2021)
Dr **Charles III.** (\* 14. Novämber 1948 im Buckingham Palace, London, as *Charles Philip Arthur George;* dytsch **Karl III.**) isch syt em 8. Septämber 2022 Chenig vum Verainigte Chenigrych Großbritannie un Nordirland un vu 14 andere, Commonwealth Realm gnännte souveräne Staate mit ire Territorie un abhängige Biet. Dodriber uuse isch er Oberhaupt vum Commonwealth of Nations, wu 56 Staate umfasst, Läächeherr vu dr britische Chronbsitzige un wältlig Oberhaupt vu dr anglikanische Staatschilche. Gchrent woren isch er am 6. Mai 2023 in dr Westminster Abbey.

Vor syre Bstygig vum Droon isch dr Charles as eltschte Suhn vu dr Chenigi Elisabeth II. un vum Prinz Philip syt 1952 *Duke of Cornwall* un *Duke of Rothesay* gsii. Syt em Dood vu sym Vater 2021 isch er au *Duke of Edinburgh* gsii. Dr dradizionäll Titel vum britische Droonfolger, *Prince of Wales*, het er 1958 kriegt, di fyrlig Inveschtitur isch aber erscht am 1. Juli 1969 z Caernarfon Castle gsii. Är het d Wird vun eme Firscht vu Wales lenger wie alli syni Vorgänger ghaa un isch bi syre Droonbstygig mit 73 Johr elter wie ne jede britische Monarch vor ihm gsii.

Am 29. Juli 1981 het dr Charles d Lady Diana Spencer ghyrote. Us dären Eh sin zwee Sihn chuu: d Brinze William (\* 1982) un Harry (\* 1984). 1996 hän si si aber schaide loo. In zwoter Eh isch dr Charles syt em 10. Februar 2005 mit syre Jugedfryndin Camilla Parker-Bowles ghyrote, wu, syt är Chenig isch, dr Titel *Queen Consort,* un syt er gchrent isch, dr Titel *Queen* drait.

Dr Charles III. stammt iber sy Mueter us em Huus Sachsen-Coburg un Gotha, wu si 1917 in Windsor umgnännt het. Au vu dr Vatersyte här ghere syni Vorfahre zue dytsche Adelsdinaschtie, dr Hyser Schleswig-Holstein-Sonderburg-Glücksburg (wo z Dänemark un z Norwäge herrsche) un Battenberg (e hessische Sytezwyyg), anglisiert *Mountbatten*.

* Catherine Mayer: *Charles. Mit dem Herzen eines Königs. Die Biografie.* Wilhelm Heyne, München 2015, ISBN 978-3-453-20097-5. (Di änglisch Originalusgob isch 2015 usechu bi WH Allen z London, ISBN 978-0-7535-5593-4.)
* *Gothaisches Genealogisches Handbuch* (GGH 13) – *Fürstliche Häuser,* Band 3. Usegee vum Dytsche Adelsarchiv. Marburg 2021, ISBN 978-3-9820762-2-5, S. 141–142.

## Weblink

 **Commons: Charles, Prince of Wales** – Sammlig vo Multimediadateie
* Offiziälli Websyte vum Chenigshuus

## Fueßnote

|  |  |  |
| --- | --- | --- |
| **Vorgänger** | **Amt** | **Nochfolger** |
| Elisabeth II. | **Chenig vum Verainigte Chenigrych un dr Commonwealth Realms** syt 2022 | — |
# George Vancouver

Dr George Vancouver
Dr **George Vancouver** (\* 22. Juni 1757 z King’s Lynn, Norfolk; † 10. Mai 1798 z Petersham bi Richmond upon Thames, Surrey) isch en Offizier in dr britische Royal Navy gsi und en Entdecker. Er isch für d Erforschig vo dr Pazifikküste vo Nordamerika vo Kalifornie über Oregon, Washington und British Columbia bis uf Alaska bekannt worde. Er het au d Südwestküste vo Australie erforscht und mit em Kamehameha I., wo spööter Köönig vo Hawaii worde isch, Verhandlige gfüert. Noch iim si d Groossstedt Vancouver in dr kanadische Browinz British Columbia, Vancouver im US-Bundesstaat Washington und d Insle Vancouver Island benennt.

## Biografii

Dr Vancouver isch Midshipman uf em Cook sim Schiff *HMS Discovery*, won dä si dritti Südseeräis (1776–1779/1780) gmacht het. 1780 isch er zum Lütnant befürderet worde. 1782 isch er bi dr Schlacht vo Les Saintes drbii gsi. 1791 isch er mit dr HMS Discovery und und dr HMS Chatham d Südwestküste vo Australie go kartografiere und drbii häi si d Snaresinsle und d Chatham-Insle entdeggt. denn si si über Tahiti uf Hawaii. Vo 1792 bis 1794 het er d Westküste vo Noramerika erforscht und isch jede Winter uf Hawaii go überwintere. Dört het er em Kamehameha I. ghulfe d Inselgrubbe politisch z veräinige. Über s Kap Hoorn isch er denn häimgfaare. Dört isch er für si Verhalte stark kritisiert worde. Er isch chrank worde, het sich im Novämber 1795 vo dr Royal Navy lo bangsioniere und isch uf Petersham, eme chliine Dorf bi Richmond upon Thames go woon, und het dört si Expedizionsbricht gschriibe. Er isch am 10. Mai 1798 gstorbe.

## Wärk

* *Voyage Of Discovery To The North Pacific Ocean, And Round The World In The Years 1791–95*. Original gschriiben vom Vancouver, vervollständigt vo sim Brueder John und 1798 veröffentligt. Überarbäitet 1984 dur dr W. Kaye Lamb und under em Naame *The Voyage of George Vancouver 1791–1795* uusechoo. ISBN 0-7812-5100-1.

## Litratuur

* John E. Roberts: *A Discovery Journal of George Vancouver's first Survey Season on the Coasts of Washington and British Columbia, 1792. Including the Work with the Spanish Explorers Galiano and Valdés.* Trafford, Victoria 2005, ISBN 1-412070-97-X.
* Sam McKinney: *Sailing With Vancouver. A Modern Sea Dog, Antique Charts and a Voyage Through Time.* TouchWood Editions, Victoria 2004, ISBN 1-894898-12-5.
* E. C. Coleman: *Captain Vancouver. North West Navigator.* Tempus Publishing, Stroud 2006, ISBN 0-752438-92-1.
* Robin Fisher: *Vancouver's Voyage. Charting the Northwest Coast, 1791–1795.* With Photographs by Gary Fiegehen. University of Washington Press, Seattle WA 1992, ISBN 0-295971-91-6.

## Weblingg

 **Commons: George Vancouver** – Sammlig vo Multimediadateie

|  |  |
| --- | --- |
|  | Dä Artikel basiert uff ere fräie Übersetzig vum Artikel „George\_Vancozver“ vu de dütsche Wikipedia. E Liste vu de Autore un Versione isch do z finde. |
# El Salvador

|  |
| --- |
| **República de El Salvador** Republik El Salvador |
|

|  |  |
| --- | --- |
| {{{ARTIKEL-FLAGGE}}} | {{{ARTIKEL-WAPPEN}}} |
|  |  |

 |
| **Wahlspruch:Dios, Unión, Libertad*
(Spanisch für *„Gott, Einigkeit, Freiheit“*) |
| **Amtsspraach** | Spanisch |
| **Hauptstadt** | San Salvador |
| **Staatsoberhaupt** und **Regierigschef** | Nayib Bukele |
| **Flächi** | 21041 km² |
| **Iiwohnerzahl** | 7.332.000 |
| **Bevölkerigsdichti** | 332,6 Iiwohner pro km² |
| **Bruttoinlandsprodukt** nominal (2007) | 20.373 Mio. US$ (92.) |
| **Brutto­inlands­produkt pro Iiwohner** | 2.857 US$ (102.) |
| **Human Development Index** | 0,659 (90.) |
| **Währig** | US-Dollar Bitcoin (Colón uslaufend) |
| **Unabhängigkeit** | 13. April 1838 vo dr Zentralamerikanische Konföderation erklärt |
| **Nationalhimne** | *Saludemos la Patria orgullosos* |
| **Zitzone** | UTC−6 |
| **Kfz-Kennzeiche** | ES |
| **Internet-TLD** | .sv |
| **Vorwahl** | +503 |
|  |
|  |

**El Salvador** (spanisch: *Dr Heiland* oder *Der Erretter*) isch e Staat in Zentralamerika und gränzt an Guatemala, Honduras und an dr Pazifik. El Salvador lit im en Ärdbebegebiet und isch s chliinste Land in Mittelamerika, het aber die höchsti Bevölktigsdichti.

## Geografii

Mit ere Flechi vo 21.041 km² isch El Salvador öbbe so gross wie Hesse. Im Süde gränzt s an dr Pazifik und dr Golf vo Fonseca mit ere Küstelengi vo 307 km. Es het as einzigs Land in Mittelamerika kei diräkte Zuegang zum Karibische Meer.

El Salvador isch prägt dur e Chetti vo Vulkan, wo s Land grob in drei Regione iideilt: dr südlig Küstestreife, die zentrale Hochebene und Däler und die nördlige Bärg. Dr höchst Bärg isch dr El Pital (2730 m) an dr Gränze zu Honduras. Dr höchst Vulkan isch dr Santa Ana im Weste mit ere Höchi vo 2365 m. Dr lengst Fluss isch dr Río Lempa mit 320 km uf salvadorischem Staatsgebiet (422 km im Ganze).

Die grösste Stedt si (Stand 1. Januar 2005): San Salvador 525.990 Iiwohner, Soyapango (329.708 Iiwohner), Santa Ana (176.661 Iiwohner), San Miguel (161.880 Iiwohner), Mejicanos (160.317 Iiwohner), Santa Tecla (124.694 Iiwohner) und Apopa (112.158 Iiwohner).

## Weblingg

 **Commons: El Salvador** – Sammlig vo Multimediadateie
 **Wikimedia-Atlas: El Salvador** – geographischi un historischi Charte
 **El Salvador** im dütschsprochige Wikisource

* Botschaft vo El Salvador in Dütschland
* Musigwebsite über salvadorianischi Musig, MP3 downloads gratis, nume spanisch
* Websitenindex vo El Salvador
* Página del Partido Democrata Cristiano de El Salvador
* cibera – Virtuelli Fachbibliothek Ibero-Amerika / Spanie / Portugal
* Chirilagua – Página oficial de la gente de Chirilagua, San Miguel
* FSSCA Foundation for Self-Sufficiency in Central America
* Viele Fotos von El Salvador

## Fuessnote

13.668888888889-88.866111111111
# Industrii

d Hüttewärk Rhiihuuse vo Krupp um 1900
D **Industrii** (vo lat. *industria*: Bedriibsamkäit, Fliiss) bezäichnet dä Däil vo dr Wirtschaft, wo kennzäichnet isch dur d Brodukzioon und d Witerverarbäitig vo materielle Güeter oder Ware in Fabrike und Aalaage, und wo mit eme hooche Graad an Mechanisierig und Automatisierig verbunden isch – im Gegesatz zur handwärklige Brodukzionsform.

Em Brozäss, wo die industrielle Broduktioonsforme entwigglet worde si und sich duregsetzt häi, säit mä Industrialisierig. Das het im 18. Joorhundert agfange, und es het z Öiropa bis im 20. Joorhundert aduuret.

d Fabrigg vo Escher Wyss z Züri am Afang vom 20. Joorhundert
Es git au Bransche, wo nit dere Definizioon entspräche und äinewääg as Industrii bezäichnet wärde, wie zum Bischbil d „Turismusindustrii“, d „Muusigindustrii“ oder d „Underhaltigsindustrii“, wo zum Dienstläistigsgwärb ghööre.

Es isch mööglig, ass das von ere falsche Übersetzig vom änglische Worts *industry* chunnt, wo usser *Industrii* au *Bransche* oder *Wirtschaftszwiig* cha bedüte, oder dass dr Autor bewusst will usdrugge, ass gwüssi Bransche stark automatisiert und mechanisiert si, wie zum Bischbil d Softwäärindustrii.

Vor allem in de furtgschrittenste Industriigsellschafte kennt mä scho sit Joorzäänt dr Brozäss vo dr Deindustrialisierig, wo s strukturelli Verschiebige zwüschen em Industriisektor und em Dienstläistigssektor git und d Industrii volkswirtschaftlig an Bedütig verliert und in d Entwiggligsländer abwanderet.

## Weblingg

 **Commons: Industrie** – Sammlig vo Multimediadateie
* Statistisches Bundesamt – Daten und Aufsätze zur Industrie in Deutschland
* United Nations Statistics Division – ISIC-Spezifikation

## Fuessnoote